《颂古四十四首》
宋代·释法泰

百丈开田说大义，理事圆融无不备。
梵音清彻十方闻，草树锄锹皆耸起。
末后双拳再展开，拖泥带水为痴呆。
船流到岸五千里，刻舟求剑徒悠哉。

作者简介：释法泰，号佛性，俗姓李，汉州（今四川广汉）人。住鼎之德山，邵之西湖及谷山道吾，敕居潭州大沩。为南岳下十五世，圆悟克勤禅师法嗣。《嘉泰普灯录》卷一四、《五灯会元》卷一九有传。今录诗七十一首。